  Майя Бывальцева 8-тӥ коньывуонэ Удмуртиын 10 градусозь шуныт луоз. Со сярысь Россиысь МЧС-лэн элькунъя валтӥсь управлениезлэн пресс-службаез ивортэ. Пуксёнэ улосвылын пильмаськылозы, зорыны кулэ ӧвӧл. Тӧл лымшор но шундыпуксён вискысь секундскын 8-13 метре пельтоз. Нуназе элькунъя +5…+10 градус возиськоз. Омыр зӥбет луло узвесь юбоя 749 миллиметр луоз, омырлэн мускытлыкез – 68 процент. Улосвыл Гидрометцентрысь куазез эскерисьёслэн чакламзыя, 7-тӥ коньывуон берпуметӥез шуныт нунал вал, таяз арняе тужгес кезьыт нуналъёс луозы 9-тӥ но 10-тӥ коньывуон. Тегъёс: МЧС Удмуртия куазь сӥзьыл  